मुंबई: एयरपोर्ट पर रनवे को पार कर गया इंडियन एयरफोर्स का विमान, कई उड़ानों में देरी  
मुंबई एयरपोर्ट पर रनवे को पार कर गया वायुसेना का विमान
मंगलवार रात 11 बजकर 39 मिनट पर रनवे को कर गया पार 
यलहांका एयरफोर्स जाने के लिए रवाना हुआ था विमान
मुंबई एयरपोर्ट पर मंगलवार रात एक हैरान कर देने वाला वाकया हुआ. भारतीय वायुसेना के विमान ने मुंबई एयरपोर्ट पर रनवे को पार कर दिया. जिसकी वजह से कई उड़ानों में देरी हो गई. वायुसेना का विमान AN-32 बंगलूरू के पास स्थित यलहांका एयरफोर्स जाने के लिए रवाना हो रहा था. हालांकि इस घटना में कोई हताहत नहीं हुआ है. मुंबई इंटरनेशनल एयरपोर्ट लिमिटेड के एक अधिकारी ने बताया, 'इस घटना की वजह से विमान की गतिविधियों को दूसरे रनवे पर मोड़ दिया गया.' अधिकारी ने बताया, 'हम पुष्टि करते हैं कि मुंबई एयरपोर्ट से उड़ान भरने वाला वायुसेना का विमान  मंगलवार रात 11 बजकर 39 मिनट पर रनवे को पार कर गया था.'